Ñan Jinen ak Jemen/Rikejbarok:

     \_ Jikuul/Bukon an Jikuul enaj lelok mōñā ilo kajojo raan in jikuul ilo an ejellok wonnen. Ñan an jikuul/bukon in jikuul eo amim maron loe jāān ko jen kien eo an federal ñan wonnen mōñā kein, aikuj wōr ablikajon ibbamim ñan kajojo ajiri eo emaron tōbrak ñan mōñā ko ejellok ak edik wonneir.

## Woñ eo aikuj kanne juon ablikajon?

Kanne ablikajon eo elañe:

* Aoleben joñan kolla eo an rimweo EJJĀ JOÑAN EO ak EDIKLOK jen joñan eo ilo laajrak eo.
* Kwōj ebōk jibañ in Basic Food (Mōñā Basic), bōk kwōnaam ilo Burokraam in Ajej Mōñā ilo Bwidej ko an Indian (Food Distribution Program on Indian Reservations, FDPIR), ak ebōk Jibañ ko an Jidik Ien ñan Baamle ko rej Aikuj (Temporary Assistance for Needy Families, TANF) ikijen ajiri ro nejum.
* Ñe kwōj kateruru ñan ajiri in foster ro rej bed iomwin eddo in kakien an juon obij ej bōk eddon kejbarok in foster ak jikin ekajet.

**Lelok ablikajon eo ñan** **.**

Loloorjak am lelok JUON WŌT ablikajon ñan kajojo imōn jokwe. Kim naj kōjellāik kwe elañe ablikajon eo emōj an tōbrak ak jab tōbrak. Ñe jabdewōt ajiri kwōj kateruru ñane ejellok imōn an jokwe (McKinney-Vento), ak juon rilikin ear emakūt tōk, kakōlle bok eo ekkar.

## Ta eo ej bōnōbōn einwōt kolla? Woñ ro emōj watōke rej uwaan rimweo mō?

Lale laajrakin kolla eo ijin lal. Bukōt joñan rimweo mōm. Bukōt aoleben joñan kolla eo an rimweo imōm. Ñe ro uwaan mweo imōm oktak ien aer kolla iloan allon eo im kwōjab jelā ñe rimweo remaron tōbrak, kanne ablikajon eo im kim naj lale ñe kwōmaron tōbrak kin kolla eo am. Melele eo kwōj letōk enaj jerbal ñan lale an ajiri eo nejum maron tōbrak ñan mōñā ko ejellok ak edik wonneir.

Ajiri in foster ro rej bed iomwin eddo in kakien eo an juon obij in kejbarok in foster ak jikin ekajet remarontōbrak ñan mōñā ko ejellok wonneir jekdoñ joñan kolla ko aer make. Ñe ewōr am kajitōk ko kin am kateruru ñan jibañ in mōñā ko ñan ajiri in foster, jouj im kebaak kim ilo       .

| **Melele in Kajinet kin Kolla ilo Burokraam eo an USDA kin Oñ in Mōñā**  **Jejjet Kūtien ilo Julae 1, 2022 – Juun 30, 2023** | | | | | |
| --- | --- | --- | --- | --- | --- |
| JoñanArmij ro ilo imōn jokwe | **Kajojo Yiō** | **Kajojo Allon** | **Ruo Alen ilo Juon Allon** | **Aoleb Lokin Ruo Wiik** | **Kajojo Wiik** |
| 1 | $25,142 | $2,096 | $1,048 | $967 | $484 |
| 2 | $33,874 | $2,823 | $1,412 | $1,303 | $652 |
| 3 | $42,606 | $3,551 | $1,776 | $1,639 | $820 |
| 4 | $51,338 | $4,279 | $2,140 | $1,975 | $988 |
| 5 | $60,070 | $5,006 | $2,503 | $2,311 | $1,156 |
| 6 | $68,802 | $5,734 | $2,867 | $2,647 | $1,324 |
| 7 | $77,534 | $6,462 | $3,231 | $2,983 | $1,492 |
| 8 | $86,266 | $7,189 | $3,595 | $3,318 | $1,659 |
| Ñan kajojo koba in 1 uwaan baamle, koba: | $8,732 | $728 | $364 | $336 | $168 |

**ARMIJ RO KOBBAN MWEO** emōj kōmelele rej aoleb armij, ekoba jinen im jemen, ajiri, bubu im jimma ro, im aoleb armij ro nukkun ak ejab nukkun im rej jokwe ilo mweo imōm im rej bar kolla wonnen mour ak mweo. Ñe kwōj kateruru ñan juon imōn jokwe ewōr juon ajiri in foster, kwōmaron kobaiki ajiri in foster eo ilo aoleben joñan armij ro kobban mweo.

**KOLLA KO AN ARMIJ RO KOBBAN MWEO** emōj watōke ej kolla an kajojo armij ilo imōn jokwe eo im rar loe mokta jen eowoj ko. Mennin ekoba kolla jen jerbal, social security, jibañ in pension, bōjrak jerbal, welfare, wonnen kejbarok ajiri, kolla ñan armij eo kar belem, im jabdewōt kolla ko jet kin jāān. Elañe ekoba juon ajiri on foster einwōt mōttan rimweo, kwōj aikuj kobaiki kolla eo make an ajiri in foster eo. Jab ripoot kolla in foster einwōt kolla.

## Ta eo aikuj bed ilo ablikajon eo?

1. **Ñan imōn jokwe ko rejab ebōk jabdewōt jibañ:**

* Etan Rijikuul eo/ro
* Etan aoleb armij ro uwaan mweo
* Kolla kin jikin ñan aoleb ro uwaan mweo
* Jain in etan rūtto eo uwaan mweo
* Nōmba ko 4 aliktata in nōmba in social security eo an rimweo im ej jaini ablikajon eo (ak ñe rūtto eo ej jain ejellok an nōmba in social security, kakōlle bok eo ekkar).

Kadedelok *Paaat 1*, *2*, *3*, *4*, im *5*; Paat 6 ej am bebe.

1. **Ñan armij ro kobban mweo kin juon wōt ajiri in foster**

* Etan Rijikuul
* Jain in etan rūtto eo uwaan mweo

Kadedelok *Paat 1* im *5*. *Paat 6* ej am bebe. Kwōmaron bar jilkinlok juon kabe in beba in kamool ko jen jikin ekajet rej kwalok ajiri eo/ro in foster emōj likūt ibbam im kwōjab aikuj kanne juon ablikajon in beba.

**Nōmba ko 4 aliktata an SSN rejab mennin aikuj ilo B.**

1. **Ñan juon baamle ej ebōk Basic Food (Mōñā Basic)/TANF/FDPIR:**

* Kōlaajrak etan aoleb rijikuul
* Likūt juon nōmba in keij
* Jain in etan rūtto eo uwaan mweo

Kadedelok *Paat 1*, *2*, *4*, im *5*. *Paat 6* ej am bebe.

**Nōmba ko 4 aliktata in SSN ejab mennin aikuj ilo C**.

1. **Ñan juon imōn jokwe ewōr ajiri in foster ak ajiri ro jet:**

Kateruru einwōt juon imōn jokwe im kobaiki ajiri in foster ro. Loor kōmelele ko ñan “**A. Ñan imōn jokwe ko rejab ebōk jabdewōt jibañ:**”im kobaiki kolla eo make an ajiri in foster eo.

## Ak ñe ijab ebōk jāān in basic food (mōñā basic)?

Ñe emōj am tōbrak ñan Mōñā Basic bōtab kwar jab ebōk jāān in Mōñā Basic, kwōmaron tōbrak ñan mōñā ko ejellok ak edik wonneir. Kwōj aikuj kateruru ñan jibañ in mōñā ko ilo am kanne juon ablikajon in mōñā im karoole ñan jikuul eo an ajiri eo nejum.

## Ajiri ro neju rej ke kaju maron tōbrak ñe ewōr aer nōmba in keij?

Aet. Ajiri ro rej ebōk TANF ak Basic Food (Mōñā Basic) remaron ebōk mōñā ko ejellok wonneir im ajiri ro rej ebōk jet jibañ in Medicaid remaron tōbrak ñan mōñā ko ejellok ak edik wonneir ilo an armij ro ilo mweo jab aikuj kadedelok juon ablikajon. Jikuul eo enaj kalikar ajiri rein ilo an kōjerbal madmōdin melele ko rej lale. Laajrak in ej lale enaj kiō etal ñan rijerbal ro an jikin mōñā ilo jikuul eo an ajiri eo nejum. Rijikuul ro ilo laajrak in rej ebōk mōñā ko ejellok woneir elañe ewōr buorkraam in mōñā in jibbon im/ak raelab ejellok im diklok wonnen (ejab wōr ilo aoleb jikuul). Jouj im kaju kebaak kim elañe kwōj lomnak ajiri ro nejum rej aikuj ebōk mōñā ko ejellok wonnen ak rejab. Ñe kwōjab kōnaan bwe ajiri eo nejum en bōk kwōnaan ilo burokraam in mōñā ko ejellok wonnen ilo an jerbal wāween in, jouj im kōjellāik jikuul eo.

Ñe jabdewōt armij ilo imōn jokwe eo ewōr an nōmba in keij, aoleb ajiri ro neju remaron ke naj maron tōbrak ñan mōñā ko ejellok wonnen?

Aet. Ñe bar juon armij ilo imōn jokwe eo ewōr an nōmba in keij, oktak jen ajiri in foster eo, kwōj aikuj kanne juon ablikajon im jilkinlok ñan jikuul eo an ajiri eo nejum. Jouj im kaju kebaak kim elañe kwōj lomnak ajiri ro jet ilo imōn jokwe eo am rej aikuj ebōk mōña ko ejellok wonnen ak rejab.

## Basic Food (Mōñā Basic) – Imaron ke tōbrak ñan jibañ ñan wia mōñā?

Basic Food (Mōñā Basic) ej burokraam in food stamp eo an state. Ej jibañ an armij ro ilo imōn jokwe ko kōtōbrak aikuj ko aer ilo aer lelok jibañ ko aoleb allon ñan wia mōñā. Ebōk Basic Food (Mōñā Basic) ebidodo! Kwōmaron kateruru ilo am jede lok ñan juon Obij in Community Service an DSHS ilo jukjukinbed eo am, ilo mael, ak online. Ebar wōr jibañ ko jet. Kwōmaron katak kin Basic Food (Mōñā Basic) ilo am kūrlok 1-877-501-2233 ak ilo am deloñ ilo <https://www.dshs.wa.gov/esa/community-services-offices/basic-food>.

## Kim ej ritarinae. Oktak ke amim ripoot kin kolla?

Kolla eo am ekkā im bonaj in jāān ko rej aikuj ripoot rej kolla. Ñe kwōj ebōk jabdewōt jibañ kin jāān ñan imōn jokwe ejab bed iloan base, mōñā, ak nuknuk, rej aikuj aoleb koba einwōt kolla. Bōtab, elañe imōn jokwe eo am ej mōttan Kōtōbar eo ñan Jolok an Kien Bōk Eddon Imōn Jokwe an RiTarine (Military Housing Privatization Intiative), jab kobaki jibañ in imōn jokwe in einwōt kolla. Jabdewōt lablok in kolla ikijen bed ilo jikin tarinae jemlok jen aer kar kōmakūt kwe ñan jikin tarinae ejab bar koba ilo kolla.

## Ablikajon eo an ajiri eo neju ear tōbrak ilo yiō eo lok. Ij ke aikuj kanne juon ablikajon kāāl?

Aet. Ablikajon eo an ajiri eo nejum ej emmon wōt ñan yiō in jikuul eo im ñan jet raan ko jinoin ilo yiō in jikuul in. Kwōj aikuj jilkinlok juon ablikajon kāāl ijellokun ñe jikuul eo ear ba ñan kwe ke ajiri eo nejum emaron tōbrak ñan yiō in jikuul eo ekāāl.

## Ak ñe ejellok kolla in ripoot jen jet armij ro uwaan mweo?

Ro uwaan imōn jokwe remaron jab ebōk jet kain kolla kim ej kajitōk am ripoot ilo ablikajon eo, ak remaron jab ebōk jabdewōt kolla. Ilo jabdewōt ien mennin ej walok, jouj im je 0 ilo jikin eo. Bōtab, ñe ejab kanne jabdewōt jikin ko ikijen kolla ak, renaj bar bōnōbōn kin jiro. Jouj im lukkun lale am jab kanne jikin ko kin melele in kolla, kinke kim naj watōke ke kwar jelā ilo am kōmmane mennin.

## Joortoklik in Taktō

Ñan kajitōk kin ak kateruru ñan joortoklik in taktō ñan ajiri ro ilo baamle eo am, jouj im lale <http://www.wahealthplanfinder.org> ñe ejab kwōmaron kūrlok Washington Health Plan Finder ilo 1-855-923-4633.

## Ak ñe ajiri eo neju aikuj mōñā ko rejenolok?

Ñe ajiri eo nejum aikuj mōñā ko rejenolok, kebaak obij in mōñā eo an jikuul/bukon.

## Kamool kin Maron Tōbrak

Melele in kwōj letōk remaron kamoole ilo jabdewōt ien. Remaron kajitōk am jilkinlok melele ko relablok ñan kōkmanmanlok an ajiri eo nejum maron tōbrak in ebōk mōñā ko ejellok im diklok wonneir.

## Ien Roñjak Ejellok Kalijeklok

Ñe kwōjab errā kin jemlok eo amim kin ablikajon eo an ajiri eo nejum ak madmōd eo kim ear kōjerbal ñan kōkmanmanlok am maron tōbrak ikijen kolla, kwōmaron kenono ibben       \_, rijerbal eo ej bōk eddon an ejellok kalijeklok ilo ien roñjak. Ewōr am maron ñan juon ien roñjak ejellok kalijeklok im kwōmaron karōke ilo am kall ae lok jikuul/bukon in jikuul eo ilo nōmba in       \_.

## Bar kanne ablikajon eo

Kwōmaron kateruru ñan jibañ ko jabdewōt ien iloan yiō in jikuul eo. Ñe enaj wōr juon diklok ilo kolla eo an rimweo, lablok armij kobban mweo, ak bōjrak jerbal, ak ebōk Basic Food (Mōñā Basic), TANF, ak FDPIR, kwōmaron naj maron tōbrak ñan jibañ ko im maron kanne juon ablikajon ilo ien eo.